# Secretaria General d'Agricultura i Alimentació

La Secretaria General d'Agricultura i Alimentació és una secretaria general espanyola depenent del Ministeri d'Agricultura, Pesca i Alimentació responsable de la Política Agrícola Comuna (PAC), la política de desenvolupament rural, la política forestal, la política de regadius i el desenvolupament i coordinació de les relacions multilaterals en el marc de les polítiques agroalimentàries, la recerca i innovació en el sector agrari, alimentari i forestal, i el sistema alimentari.
Li correspon així mateix, la definició, proposta i execució de les polítiques del Ministeri referents a indústries i mercats alimentaris, recursos agrícoles i ramaders, sanitat animal i vegetal, acords sanitaris i fitosanitaris amb tercers països, ordenació territorial, desenvolupament rural, qüestions horitzontals de la Política Agrària Comuna i relacions bilaterals i multilaterals en matèria agroalimentària.

## Funcions

Les funcions específiques de la Secretaria General es regulen en l'article 2 del Reial decret 904/2018, i són:
* L'exercici de les funcions atribuïdes al Ministeri en matèria de produccions i mercats agrícoles i ramaders, concentració de l'oferta, sanitat animal i vegetal, així com la planificació, direcció i coordinació de les polítiques actives del departament en matèria de modernització d'explotacions agropecuàries, desenvolupament rural, desenvolupament territorial, indústries i mercats alimentaris.
* La determinació dels criteris que permetin establir la posició espanyola davant la Unió Europea i en els Acords de la mateixa amb tercers països que tinguin contingut agrari i alimentari, sense perjudici de les competències d'altres departaments ministerials.
* El desenvolupament de les accions dirigides al foment dels cultius agroenergètics amb criteris de sostenibilitat.
* Les relacions institucionals amb les organitzacions professionals i altres entitats representatives dels sectors agrari i alimentari, sense perjudici de les competències de la Sotssecretaria del departament, i la determinació dels criteris que permetin establir la posició espanyola davant la Unió Europea i altres organitzacions i fòrums internacionals en les matèries competència de la Secretaria General. Igualment, li competeix la promoció d'estudis i campanyes publicitàries sectorials.
* El desenvolupament i coordinació de les qüestions horitzontals de la PAC, especialment les referents a l'Organització Comuna de Mercats dels Productes Agraris i als pagaments directes, tant acoblats com desacoblats, de la PAC i a les mesures de suport de la política de desenvolupament rural.
* La tutela funcional de les Societats Mercantils Estatals MERCASA S.M.E. i CETARSA S.M.E., així com de la Fundació CETAL i la coordinació de les relacions institucionals i l'actuació del Departament en relació amb les mateixes.

## Estructura

De la Secretaria General depenen els següents òrgans:
* Direcció general de Produccions i Mercats Agraris.
* Direcció general de Sanitat de la Producció Agrària.
* Direcció general de Desenvolupament Rural, Innovació i Política Forestal.
* Direcció general de la Indústria Alimentària.
* ubdirecció General de Suport i Coordinació.

### Organismes adscrits

* El Fons de Garantia Agrària, O. A. (FEGA).
* L'Agència d'Informació i Control Alimentaris, O. A. (AICA).

## Llista de secretaris generals

* Fernando Miranda Sotillos (2018-)
* Carlos Cabanas Godino (2014-2018)
* Isabel García Tejerina (2012-2014)
* Josep Puxeu i Rocamora (2005-2008)
* Fernando Moraleda Quílez (2004-2005)
* Isabel García Tejerina (2000-2004)
* Carlos Díaz Eimil (1996-2000)

## Referències

* 1 2 «Real Decreto 904/2018, de 20 de julio, por el que se desarrolla la estructura orgánica básica del Ministerio de Agricultura, Pesca y Alimentación, y por el que se modifica el Real Decreto 595/2018, de 22 de junio, por el que se establece la estructura orgánica básica de los departamentos ministeriales» (en castellà). Arxivat de l'original el 2018-08-24. [Consulta: 22 juliol 2018].
* ↑ «Fernando Miranda Sotillos asciende a secretario general de Agricultura» (en castellà). [Consulta: 22 juliol 2018].
* ↑ Carlos Cabanas asume la Secretaría General de Agricultura., olimerca.com, 30 d'abril de 2014
* ↑ Isabel García Tejerina explica los criterios de la Secretaría General de Agricultura en la elaboración de los Presupuestos Generales del Estado Arxivat 2018-08-24 a Wayback Machine., mapama.org
* ↑ Josep Puxeu Rocamora nombrado secretario general de agricultura y alimentación, infoagro.com

## Enllaços externs

* Àrea d'Agricultura - Ministeri d'Agricultura, Pesca i Alimentació
* Àrea d'Alimentació - Ministeri d'Agricultura, Pesca i Alimentació
* CETARSA
* MERCASA